AS Meminta Bantuan MALBATT Dalam Trailer Terbaru MALBATT: Misi Bakara
ACT 2 Pictures telah mengeluarkan trailer terbaru filem tempatan yang dinantikan, MALBATT: Misi Bakara yang akan ditayangkan pada 24 Ogos ini. Trailer tersebut dimulakan dengan paparan sekumpulan pegawai tentera AS yang datang meminta bantuan MALBATT untuk melakukan misi menyelamat helikopter Black Hawk yang terhempat di tengah-tengah Mogadishu. Adegan seterusnya membawa penonton sekilas aksi menyelamat pasukan tentera Malaysia yang tidak diketahui umum. Anda boleh tonton trailer tersebut dibawah: Butiran lanjut mengenai plot masih belum diketahui, tetapi dilaporkan filem akan datang berdasarkan peristiwa ‘Black Hawk Down’ dimana menceritakan sisi pasukan tentera Malaysia ketika mereka terlibat dalam operasi menyelamat pasukan tentera Amerika Syarikat yang dikepung ribuan pengikut Farah Aidid semasa pentempuran di Bakara Market, Somalia. Malbatt: Misi Bakara menampilkan pelakon seperti menampilkan Adlin Aman Ramlie, Fauzi Nawawi, Bront Palarae, Zahiril Adzim, Hairul Azreen, Iedil Dzuhrie, Syazwan Zulkifly, Shaheizy Sam, Nafiez Zaidi, Dafi Ismail Sabri, Taufiq Hanafi, Ikhram Juhari, Safwan Nazri, Gambit Saifullah and Theebaan G. Dengan kos pembikinan mencecah RM20 juta, MALBATT: Misi Bakara menjadi filem tempatan paling yang memiliki kos tertinggi dalam sejarah.